**DATAN HYÖDYNTÄMISSOPIMUS**

Sopimuspohja tehty neutraalista näkökulmas­ta tilanteeseen, jossa dataa keräävät ja omistavat yritykset tekevät molemminpuolisen datan hyödyntämissopimuksen, jossa ne antavat omaa teknistä dataansa (ei henkilötietoja) sopijakumppaninsa käyttöön ja sopivat tässä sopimuspohjassa datan luovuttamisen ja käytön ehdoista.

Sopimuspohjan kaikki kohdat tulee tarkistaa ja muuttaa vastaamaan käytännön tilannetta; on
myös huomioitava, että yhden sopimuskoh­dan muuttaminen yleensä vaikuttaa myös sopimuksen
muihin lausek­keisiin ja lisämuutokset ovat tällöin tarpeen.

**HUOM.! Tämä sopimuspohja ei sovellu käytettäväksi käytännön tilan­teisiin ilman sopimusjuridisen
asiantunti­jan tarkistusta ja kor­jauksia.**

#  *Draft 0.1– \_\_.\_\_.20\_\_*

**DATAN HYÖDYNTÄMISSOPIMUS**

**1. Sopijaosapuolet**

Sopimuksen (jäljempänä ”Sopimus”) osapuolet ovat **YRITYS Oy** (jäljempänä ”Yritys” tai ”Sopijapuoli”) ja **FIRMA Oy** (jäljempänä ”Firma” tai ”Sopijapuoli”).

**2. Sopimuksen tausta ja tarkoitus**

Molemmat Sopijapuolet keräävät ja hyödyntävät tahoillaan erityyppistä teknistä dataa. Sopijapuolet katsovat, että toistensa dataa yhdistämällä molemmat Sopijapuolet saavat yhteistyöstä lisäarvoa omalle toiminnalleen.

Tämän Sopimuksen tarkoitus on sopia Sopijapuolten datan jakamisesta ja hyödyntämisestä kaupallisesti.

**3. Data ja sen hyödyntäminen**

**3.1 Data**

**Yrityksen Dataa ovat:**

*Ohjelmistoympäristö XYZ ja Palveluiden AB22 ja CD100* vastaanottamat, luomat, muodostavat, tallentamat tai lähettämät tiedot.

**Firman Dataa ovat:**

*Ohjelmistoympäristö Extra-Megan ja Palvelun Superbonus* vastaanottamat, luomat, muodostavat, tallentamat tai lähettämät tiedot.

Tällä Sopimuksella ei luovuteta eikä käsitellä henkilötietoja Sopijapuolten välillä ja kummankaan Sopijapuolen yllä mainittu data ei sisällä henkilötietoja.

**3.2 Datan hyödyntäminen**

Sopijapuoli voi kaupallisesti hyödyntää vastaanottamaansa dataa kaikessa nykyisessä ja tulevassa liiketoiminnassaan maailmanlaajuisesti.

Tässä Sopimuksessa datan hyödyntämisellä tarkoitetaan kaikkia niitä Sopijapuolen toimenpiteitä, joita se voi kohdistaa dataan kuten keräämistä, tallentamista, yhdistämistä, julkaisemista tai muita vastaavia toimenpiteitä.

Sopijapuolen oikeus hyödyntää tämän Sopimuksen perusteella saamaansa toisen Sopijapuolen dataa on pysyvä ja tämän Sopimuksen voimassaolon päättyminen ei lakkauta hyödyntämisoikeutta.

**3.3 Yhteistyön tekninen toteutus**

**Yrityksen tekninen infrastruktuuri:**

*Palvelimet ja laitteistovaatimukset*

*Ohjelmistojen rajapinnat*

*Yhteysprotokollat*

*Tietoturvaratkaisut*

*Yhteyshenkilöt - xxxxxxx*

**Firman tekninen infrastruktuuri:**

*Palvelimet ja laitteistovaatimukset*

*Ohjelmistojen rajapinnat*

*Yhteysprotokollat*

*Tietoturvaratkaisut*

*Yhteyshenkilöt - xxxxxxx*

**4. Vastuu datan käytöstä**

Datan hyödyntäminen tapahtuu Sopijapuolen omalla vastuulla. Kumpikaan Sopijapuoli ei vastaa datan virheettömyydestä, oikeellisuudesta taikka dataa hyödyntävälle Sopijapuolelle datan hyödyntämisestä aiheutuneista vahingoista.

**5. Immateriaalioikeudet**

Tällä Sopimuksella annetaan Sopijapuolelle ainoastaan käyttöoikeus yllä sopimuskohdassa 3.1 mainittuun toisen Sopijapuolen dataan. Tällä Sopimuksella ei siirretä tai anneta toiselle Sopijapuolelle mitään oikeuksia toisen Sopijapuolen tavaramerkkeihin, patentteihin, tietokantoihin, luetteloihin tai tekijänoikeudellista suojaa nauttiviin teoksiin tai töihin tai muihin immateriaalioikeuksiin.

**6. Salassapito**

Sopijapuoli datan vastaanottajana sitoutuu pitämään luottamuksellisina kaikki sellaiset toiselta Sopijapuolelta joko luovutettuina tai muulla tavalla saamansa tiedot, asiakirjat ja aineistot, niiden fyysisestä ilmenemismuodosta riippumatta, jotka joko on määritelty salassa pidettäviksi tai jotka vastaanottavan osapuolen täytyy niiden luonteen ja niihin liittyvän ilmeisen salassapitointressin vuoksi ymmärtää luottamuksellisiksi. Epäselvässä tapauksessa pidetään salassapitointressiä arvioitaessa lähtökohtana sitä, voisiko tiedon salassapidolla olla datan omistajan näkökulmasta taloudellista merkitystä.

Salassapitovelvollisuus ei koske tietoja, asiakirjoja ja aineistoja siitä eteenpäin ja siltä osin kuin Sopijapuoli voi osoittaa, että
a) ne olivat Sopijapuolen hallussa jo ennen niiden saamista luovuttajalta,
b) ne ovat tulleet yleisesti saataville tai muuten julkisiksi (public domain)
c) ne ovat tulleet laillisesti Sopijapuolen tietoon kolmannelta osapuolelta ilman salassapitovelvollisuutta, tai
d) Sopijapuoli on ne itsenäisesti ja luovuttajalta saatuja salassa pidettäviä tietoja, asiakirjoja tai aineistoja hyödyntämättä kehittänyt.

Salassapitovelvoite jää voimaan sopimuksen voimassaolon päättymisestä huolimatta.

Sopijapuoli vastaa tietoturvasta ammattimaisesti toimien ja käyttäen tarkoituksenmukaisia tietoteknisiä ja organisatorisia tietoturvamenettelyjä.

**7. Voimassaolo**

Tämä Sopimus tulee voimaan molempien Sopijapuolten allekirjoituksilla ja on voimassa toistaiseksi.

Sopijapuoli voi 30.12.20\_\_ jälkeen irtisanoa Sopimuksen voimassaolon päättymään kolmen (3) kuukauden irtisanomisajalla.

Sopimuksen voimassaolon päättymisestä huolimatta sopimuskohtien 3.2 ja 6 velvoitteet jäävät kuitenkin voimaan.

**8. Muut sopimusmääräykset**

Tätä sopimusta on tehty kaksi samasanaista kappaletta, yksi kullekin Sopijapuolelle.

Tähän sopimukseen sovelletaan Suomen lakia. Riitojen ratkaisupaikka on Helsingin käräjäoikeus.

**Päiväys: Päiväys:**

**Paikka: Paikka:**

**YRITYS OY FIRMA OY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Nimi Nimi**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Asema Asema**